نیتی آیوگ
نیتی آیوگ اور عالمی خوراک پروگرام نے رپورٹ جاری کی - ٹیک ہوم راشن: ریاست / مرکز کے زیر انتظام علاقوں کے بہتر طریقہ کار
نیتی آیوگ اور عالمی خوراک پروگرام نے آج ایک رپورٹ کا اجراء کیا جس کا عنوان تھا ‘ٹیک ہوم راشن - تمام ریاستوں/ مرکز کے زیر انتظام علاقوں میں بہتر طریقہ کار’۔ یہ رپورٹ نیتی آیوگ کے وائس چیئرمین سُمن کے بیری نے ممبر  ڈاکٹر وی کے پال اور سی ای او امیتابھ کانت کی موجودگی میں جاری کی۔
خواتین اور بچوں کی ترقی کی وزارت کے سکریٹری اندیور پانڈے، سینئر مشیر راجیب سین اور اقوام متحدہ کے عالمی خوراک پروگرام کے ڈپٹی کنٹری ڈائریکٹر ایرک کینیفک بھی اس اجراء کے موقع پر موجود تھے۔
رپورٹ میں ریاستوں اور مرکز کے زیر انتظام علاقوں کے ذریعہ ٹیک ہوم راشن ویلیو چین کے نفاذ میں اپنائے گئے اچھے اور اختراعی طور طریقوں کا ایک مجموعہ پیش کیا گیا ہے۔ حکومت ہند بچوں کی ترقی کی مربوط خدمات  کے ضمنی غذائی اجزاء کے تحت ٹیک ہوم راشن فراہم کرتی ہے تاکہ بچوں کے ساتھ ساتھ حاملہ اور دودھ پلانے والی خواتین  میں غذائیت کی کمی کو دور کیا جاسکے۔
اس موقع پر خطاب کرتے ہوئے نیتی آیوگ کے وائس چیئرمین ایس ایچ سُمن کے بیری نے کہا کہ ‘‘ٹی ایچ آر پروگرام کو مزید مضبوط کرنے کی ضرورت ہے تاکہ غذائیت کے اہداف کو مقررہ وقت میں حاصل کیا جا سکے۔ اچھے طریقوں سے متعلق یہ دستاویز مختلف ریاستوں اور مرکز کے زیر انتظام علاقوں میں ٹیک ہوم راشن پروگراموں میں اختراعات کو مرتب کرتی ہے اور ان کا مجموعہ کرتی ہے۔ پیداوار، مرکب بنانے، تقسیم کاری، لیبلنگ، پیکیجنگ، نگرانی، معیار کو یقینی بنانے، سماجی اور طرزعمل میں تبدیلی سے متعلق پہلوؤں کا جائزہ لیا گیا ہے تاکہ اچھے طریقوں کا ایک کیٹلاگ تیار کیا جا سکے۔ یہ دستاویز ریاستی حکومتوں/مرکز کے زیر انتظام علاقوں کو اپنے ٹی ایچ آر پروگراموں میں اچھے طور طریقوں کو اپنانے میں مدد کرے گی۔’’
نیتی آیوگ کے رکن ڈاکٹر وی کے پال نے کہا کہ ‘‘ٹی ایچ آر میں معیار کو یقینی بنانے کے لیے اعلیٰ ترین معیارات تیار کرنے اور برقرار رکھنے کی ضرورت ہے، جہاں پوری ٹی ایچ آر ویلیو چین کو معیار، شفافیت اور کارکردگی کو یقینی بنانا چاہیے۔ اس رپورٹ میں ریاستی/ مرکز کے زیر انتظام علاقوں کی سطح پر مختلف اچھے طور ططریقوں کی نشاندہی کی گئی ہے اور ان کو دستاویزی شکل دی گئی ہے جو پالیسی سازوں اور منتظمین کے لیے ان کے ٹیک ہوم راشن سسٹم کو مضبوط بنانے کے لیے ایک رہنما کتابچے کے طور پر کام کریں گی۔’’
سی ای او جناب امیتابھ کانت نے کہا کہ ‘‘بچپن اور ابتدائی بچپن کے دوران مناسب غذائیت اس بات کو یقینی بنانے کے لیے ضروری ہے کہ بچے صحت مند ہوں اور ان کی مکمل نشوونما اور نشوونما کی صلاحیت تک پہنچ جائے۔ چھ ماہ کی عمر کے بعد، بچے کی غذائی ضروریات کو پورا کرنے کے لیے اضافی تکمیلی خوراک کی ضرورت ہوتی ہے۔ ٹی ایچ آر کے میدان میں پیداوار، تقسیم، کوالٹی کنٹرول، مانیٹرنگ اور ٹیکنالوجی کے استعمال کے حوالے سے کافی جدت آئی ہے۔ یہ رپورٹ ریاستوں/ مرکز کے زیر انتظام علاقوں کے درمیان کراس لرننگ کے مواقع پیدا کرے گی۔’’
آگے بڑھنے کے راستے کے طور پر رپورٹ بتاتی ہے کہ ٹی ایچ آر کی مکمل صلاحیت کو حاصل کرنے کے لیے اس ویلیو چین کے تمام اجزاء کو زیادہ سے زیادہ کام کرنے کی ضرورت ہے۔ اس کے لیے خریداری، سپلائی چین کے انتظام اور نگرانی کے لیے ایک مضبوط نظام کی تعمیر کی ضرورت ہے جو مکمل شفافیت، معیاری عمل، پائیداری، مکمل کوریج، مقامی تعلقات سے فائدہ اٹھانے، تعاون کی ثقافت کو فروغ دینے اور کمیونٹی کے اندر اعتماد پیدا کرنے کو یقینی بنائے۔ یہ اقدامات دیہی علاقوں میں ٹی ایچ آر تک رسائی کو بہتر بناتے ہیں، اعلی غذائیت کی قیمت کے ساتھ ٹی ایچ آر پیدا کرتے ہیں، خود امدادی گروپوں پر مشتمل کمیونٹی کی ملکیت کو بڑھاتے ہیں اور آمدنی پیدا کرنے والی سرگرمیوں اور خواتین کو بااختیار بنانے کو فروغ دیتے ہیں۔
ٹیک ہوم راشن رپورٹ دیکھنے کیلئے یہاں کلک کریں۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 96